Ungaris kehtestab seadusi Rahvusassamblee. Seadustega reguleeritakse  põhiõigusi ja kohustusi, mis on sätestatud põhiseaduses. 1987. aasta seadusega XI seadusandluse kohta (seadusandlusakt) täiendatakse seadusandlikku pädevust. Rahvusassamblee võtab mõned seadused vastu lihthäälteenamusega, s.t need peavad saama üle poole kohal viibivate parlamendiliikmete häältest, ning mõned kahe kolmandiku häälteenamusega (kvalifitseeritud häälteenamus). Lisaks põhiseaduse rakendamise seadusele, on kahte kolmandikku kõigi parlamendiliikmete häältest vaja ka ELiga liitumist käsitleva välislepingu  ratifitseerimise ja väljakuulutamise seaduse ning rahvuslikke embleeme käsitleva seaduse vastuvõtmiseks. Seadused, mille vastuvõtmiseks on vaja kaht kolmandikku häältest, on kindlaks määratud põhiseaduses.